Nr. C 56/32 De Europæiske Fællesskabers Tidende 6. 3. 89 
Udtalelse om forslag til Rådets forordning om en adfærdskodeks for edb-reservations-
systemer (*) 
(89/C 56/13) 
Rådet for De Europæiske Fællesskaber besluttede den 14. november 1988 under henvisning 
til EØF-traktatens artikel 84, stk. 2, at anmode om Det økonomiske og sociale Udvalgs 
udtalelse om det ovennævnte emne. 
Det forberedende arbejde henvistes til ØSU's sektion for transport og kommunikation, som 
udpegede Robert J. Moreland til ordfører. Sektionen vedtog sin udtalelse den 7. december 
1988. 
Det økonomiske og sociale Udvalg vedtog på sin 161. plenarforsamling, mødet den 
14. december 1988, enstemmigt følgende udtalelse. 
1. Baggrund 
1.1. Der næres i stigende grad frygt for, at udvik­
lingen af edb-reservationssystemer, der ejes af fly­
selskaber, i højere grad kommer til at tjene flyselskaber­
nes interesser end til at sikre rejseagenterne mulighed 
for at tilbyde en samlet og objektiv præsentation af 
flyselskabernes servicetilbud. 
1.2. Denne frygt er taget til efter kritik af reserva­
tionssystemer, som ejes af flyselskaber i USA. Dette har 
i Europa ført udviklingen i to retninger. Der er for 
det første blevet udarbejdet en adfærdskodeks af Den 
Europæiske Civile Luftfartskonference (ECAC), som 
alle EF-landene og EF-Kommissionen er medlemmer af, 
og i hvis arbejde også andre interesserede parter som 
for eksempel flyselskaber og forbrugerorganisationer 
deltager. Formålet med denne kodeks er at sikre, at 
reservationssystemerne anvendes på en loyal, ikke-dis-
kriminerende og gennemsigtig måde, så man undgår 
misburg af systemerne og sikrer redelig konkurrence 
mellem flyselskaberne og beskyttelse af lufttransport­
brugernes interesser (Principper for ECAC's adfærdsko­
deks for edb-reservationssystemer, stk. 2). 
1.3. For det andet har Kommissionen i juli 1988 — 
efter anmodning fra Rådet som led i luftfartsaftalen 
af december 1987 — vedtaget en forordning [som er 
offentliggjort i EFT(2)] om gruppefritagelse for visse 
kategorier af aftaler mellem virksomheder om edb-
reservationssystemer for lufttransportydelser. (Herom 
havde ØSU i juli fremsat en udtalelse.) 
1.4. Gruppefritagelsen indeholdt betingelser for de 
edb-reservationssystemer, som ejes af to eller flere fly­
selskaber i fællesskab (i praksis »Amadeus« og »Gali-
leo«, som de nationale, europæiske flyselskaber er in­
volveret i). 1.5. Kommissionen foreslår nu en adfærdskodeks, 
som skal gælde for alle edb-reservationssystemer, der 
anvendes inden for EF's område. Den er stort set i 
overensstemmelse med gruppefritagelsesordningen, 
men mere vidtgående end denne. Den stemmer derimod 
ikke helt overens med ECAC's adfærdskodeks. 
2. Hovedlinjerne i Kommissionens forslag 
Der er tale om følgende hovedlinjer: 
a) Samtlige edb-reservationssystemer i EF er omfattet, 
dvs. også alle amerikanskejede systemer, som anven­
des i EF (artikel 1); 
b) I den udstrækning faciliteterne tilvejebringes af en 
systemleverandør, kan alle luftfartsselskaber sikre, 
at deres fartplaner, billetpriser, fragtrater og kapaci­
tet er medtaget i samtlige edb-reservationssystemer 
(artikel 3); 
c) Gebyrer må ikke være diskriminerende og skal stå 
i forhold til omkostningerne (artikel 3 og 9); 
d) Et deltagende luftfartsselskab skal uden bod kunne 
opsige sin kontrakt med en systemleverandør med 
et varsel på højst seks måneder, dog således at 
den tidligst udløber ved udgangen af det første år 
(artikel 3). 
Tilsvarende kan rejseagenter opsige deres kontrak­
ter med tre måneders varsel, dog således at de 
tidligst udløber ved udgangen af det første år (arti­
kel 9); 
e) De anvendte procedurer, gebyrer, systemfaciliteter 
samt kriterierne for redaktion og præsentation på 
skærm skal efter anmodning oplyses over for inte­
resserede (artikel 3); 
f) Et edb-reservationssystems oplysninger skal være 
tilstrækkeligt omfattende, nøjagtige, ikke-vildleden-
de og gennemsigtige (artikel 4); 
(J) EFT nr. C 294 af 18. 11. 1988, s. 12. 
(2) EFT nr. L 239 af 30. 8. 1988. g) Præsentationen må ikke være partisk (artikel 5); 
6. 3. 89 De Europæiske Fællesskabers Tidende Nr. C 56/33 
h) Oplysninger stammende fra edb-reservationssyste-
mer skal på lige vilkår stilles til rådighed for alle 
relevante luftfartsselskaber (artikel 6); 
i) De forpligtelser, der i kodeksen er fastsat for system­
leverandører, gælder ikke over for et moderluftfarts­
selskab i et tredjeland, såfremt dette selskabs edb-
reservationssystem ikke selv overholder tilsvarende 
betingelser (dvs. en gensidighedsklausul) (artikel 7); 
j) Et luftfartsselskab må ikke give kommission eller 
andre former for tilskyndelser for brugen af dets 
edb-reservationssystem (artikel 8); 
k) Befordring af passagerer (såvel rute- som charter­
flyvning), fragt og post er omfattet af forordningens 
bestemmelser (artikel 2 og 3); 
1) Flyvninger med fælles flynummer skal behandles 
som tilslutningsflyvninger, medmindre aftalen om 
brug af fælles flynummer sikrer embarkering på 
forbindelsesflyvningen. Er dette tilfældet, kan 
flyvninger med fælles flynummer indrømmes en 
præferencestilling i forhold til normale tilslutnings-
flyvninger. 
3. Generelle bemærkninger 
3.1. Med forbehold af bemærkningerne under pkt. 4 
og 5 hilser ØSU Kommissionens forslag velkommen, 
fordi rejseagenter dermed får mulighed for at tilbyde 
de rejsende objektive og fuldstændige oplysninger om 
flytrafikken. 
Bagklogt kan man hævde, at det havde været til forbru­
gernes fordel, hvis Fællesskabet havde forbudt luftfarts­
selskaberne at eje edb-reservationssystemerne og i stedet 
var gået ind for, at de skulle tilhøre rejsebureauer og/ 
eller uafhængige virksomheder. 
En sådan ændring er ikke længere mulig. Men adfærds­
kodeksen bør sikre, at edb-reservationssystemerne både 
gavner forbrugerne og beskytter luftfartsselskabernes 
legitime interesser i forbindelse med billetsalget. Kom­
missionen bør dog nøje følge udviklingen og tage hele 
spørgsmålet om ejerforholdet op igen, hvis der konsta­
teres misbrug. 
3.2. ØSU mener, at en adfærdskodeks vil få afgøren­
de indflydelse på driften af edb-reservationssystemer i 
og uden for EF. Den bør benyttes som grundlag for 
forhandling i internationale fora med det formål at få 
gennemført en international kodeks. 
4. Særlige bemærkninger 
4.1. Præamblen (sjette led) 
Medmindre forslaget ændres for så vidt angår flyvning 
med fragt og charterflyvning (jf. pkt. 4.2), bør præam­
blen formuleres således: »Sådanne systemer kan, hvis de anvendes hensigts­
mæssigt, være til stor nytte for luftfartsselskaber, 
rejseagenter, rejsearrangører, speditører ...«. 
4.2. Artikel 2, litra i) 
Da hovedformålet med forslaget er at gavne passagerer­
ne, er det for ØSU et spørgsmål, om det er nødvendigt 
at inddrage flyvninger med fragt og post. Det vigtigste 
er at sikre, at edb-reservationssystemerne giver en om­
fattende og fair skærmpræsentation af passager­
flyvningerne. (Hvis ordet »fragt« udgår, bør ordene 
»fragtrater« og »luftfragtbreve« i efterfølgende artikler 
udgå). 
Udviklingen af charterflyvninger med seat-only-bi\\etter 
er en kærkommen fordel for det rejsende publikum, 
og det er beklageligt, at nogle medlemsstater stadig 
forhindrer sådanne flyvninger. ØSU er bange for, at 
forslagets inddragelse af disse flyvninger vil virke mod­
sat hensigte, dvs. styrke modstanden mod deres ud­
vikling. 
4.3. Artikel 3, litra i) 
Det bestemmes her, at alle selskaber skal have mulighed 
for at annoncere deres charterflyvninger, hvis ét selskab 
får lov til det. ØSU tvivler på, at dette krav er hensigts­
mæssigt på nuværende tidspunkt. Det synes ikke nød­
vendigt umiddelbart at indføre et sådant krav, da kla­
gerne over edb-reservationssystemerne mere drejer sig 
om rute- end om charterflyvninger. 
4.4. Artikel 3, stk. 2 
ØSU fastholder sin opfattelse — udtrykt i udtalelsen 
om gruppefritagelse — at gebyrer bør offentliggøres, 
da det ville udelukke ethvert forsøg på diskriminering. 
At offentliggørelse skulle tilskynde til hemmelige aftaler 
virker som et lovlig fantasifuldt argument. 
Der er risiko for, at gebyrerne bliver mængdeafhængige 
til skade for de små selskaber, medmindre der inføres 
en mere præcis definition af »den leverede ydelse«. 
4.5. Artikel 3, stk. 4 »almindelige tekniske be­
grænsninger« 
Dette udtryk er så vagt, at det kan give anledning 
til mange forskellige fortolkninger. Kommissionen bør 
forklare det nærmere. 
Nr. C 56/34 De Europæiske Fællesskabers Tidende 6. 3. 89 
4.6. Artikel 4, stk. 2 
Der bør læses »unøjagtige, vildledende, ufuldstændige 
eller ...«. 
4.7. Der bør indføjes en bestemmelse (eventuelt som 
artikel 4, stk. 5) af følgende ordlyd: »Det bør sikres, at 
de deltagende luftfartsselskaber får ret til kun at afkøbe 
systemleverandøren de tjenesteydelser, de ønsker, så de 
ikke tvinges til at købe en standardpakke«. 
4.8. Artikel 5, stk. 4 
Det bekymrer ØSU, at proceduren for revision af be­
stemmelserne i bilaget om skærmpræsentation ikke om­
fatter høring af de berørte parter, dvs. luftfartssels­
kaberne, brugerne osv. Derimod synes embedsmænd 
fra medlemsstaterne at skulle spille den centrale rolle, 
skønt der ikke er tale om spørgsmål, der involverer 
nationale interesser. 
Desuden spiller de demokratisk funderede institutioner, 
dvs. Europa-Parlamentet og Det økonomiske og sociale 
Udvalg, ingen rolle i forbindelse med revisionen. ØSU 
kan forstå, at der under særlige omstændigheder kan 
være brug for at træffe hurtige beslutninger, men fore­
slår dog, at man følger Fællesskabets normale demokra­
tiske procedurer, hvor Rådet træffer sin beslutning på 
grundlag af udtalelser fra Parlamentet og ØSU. 
Da ECAC's procedurer inddrager både medlemsstater­
ne, de berørte parter (dvs. luftfartselskaberne of bruger­
ne) og Kommissionen, foreslår ØSU, at Kommissionen 
selv tager initiativet til at revidere og stille forslag til 
ændringer af bilaget, hvis ECAC fremkommer med egne 
forslag. 
4.9. Artikel 6 
ØSU antager, at bestemmelserne i denne artikel imøde­
kommer rejsebureauernes ønske om at sikre den kun­
deinformation, der lagres i edb-reservationssystemer. 
ØSU er enig i, at denne information tilhører rejsebu­
reauerne, at systemleverandørerne ikke bør have ad­
gang til den uden kundernes billigelse, og at informatio­
nen bør være sikret over for konkurrerende rejsebu­
reauer. 
4.10. Artikel 7 
Diskriminerende adfærd hos luftfartsselskaber hjemme­
hørende i tredjelande bør ikke fortsat uhindret kunne 
finde sted, når disse luftfartsselskaber samtidig kan nyde godt af fair skærmpræsentation i de europæiske 
edb-reservationssystemer. Men ufuldstændig skærm­
præsentation, som er følgen af en gengældelsesaktion, 
er ikke i forbrugernes interesse; de ønsker at få mulighed 
for at vælge det bedste af de foreliggende alternativer 
og ønsker ikke at se sig henvist til et bestemt luftfartssel­
skab på grund af manglende gensidighed i systemerne. 
ØSU konstaterer, at rejsebureauerne i henhold til stk. 4 
under bilagets almindelige kriterier skal informeres, 
hvis en skærmpræsentation er ufuldstændig. ØSU 
mener, at artikel 7 også bør indeholde et krav om, at 
systemleverandøren straks skal informere alle rejsebu­
reauer, når specifikke oplysninger fjernes fra skærm­
præsentationen af årsager, som vedrører »gensi­
digheden«. 
ØSU godkender artikel 7, stk. 2, men foreslår, at Kom­
missionen i exceptionelle tilfælde, efter anmodning fra 
en systemleverandør, kan tillade en sådan handling 
mindre end 14 dage efter indgivelse af anmodningen. 
4.11. Artikel 9 
ØSU antager, at denne artikel (nærmere bestemt stk. 4) 
forbyder skadeserstatningsbestemmelser, der bygger på 
mistede indtægter og ikke på påførte omkostninger. 
Heldigvis har den slags bestemmelser, som er et groft 
eksempel på, at luftfartsselskaberne påtvinger kunderne 
ordninger, som binder dem langvarigt, hidtil ikke bredt 
sig i Europa. Men på baggrund at erfaringerne med 
sådanne bestemmelser i USA kan det kun være en fordel 
at sikre sig mod dem ved at forbyde dem i denne 
adfærdskodeks. 
ØSU konstaterer, at en kontrakt ifølge forslaget løber i 
op til et år. Det stemmer overens med gruppefritagelsen, 
men svarer ikke til den periode, som ECAC har aftalt 
(3 år). ØSU understreger, at Rådet bør fastsætte en 
rimelig tidsfrist, som dels sikrer konkurrencen mellem 
systemleverandørerne, dels giver dem en passende tid 
til at få dækket de høje startomkostninger. Rådet bør 
ikke nødvendigvis være bundet af Kommissionens ende­
lige tekst om gruppefritagelse. 
4.12. Artikel 10, stk. 3 
Kommissionen bør også hvert år give meddelelse om, 
hvor mange klager den har modtaget, og hvor mange 
der har fået medhold. 
4.13. Artikel 11 
ØSU er tilbøjelig til at finde udtrykket »omgående« for 
vagt og at foretrække en præcis tidsfrist, f.eks. 1 måned. 
ØSU konstaterer, at der ikke findes nogen bestemmelse 
om, at Kommissionen kan tage problemerne vedrørende 
»gensidighed« op over for tredjelande. At der ikke 
6. 3. 89 De Europæiske Fællesskabers Tidende Nr. C 56/35 
findes en sådan bestemmelse om, at Kommissionen på 
Fællesskabets vegne kan tage disse problemer op over 
for tredjelande, er en alvorlig mangel ved forslaget. 
4.14. Artikel 21 
ØSU mener, at de anførte datoer bør ændres, da Rådets 
beslutning om forordningen afgjort falder senere end 
december 1988. Under alle omstændigheder er en frist 
på tre måneder utilstrækkelig til, at luftfartsselskaber, 
rejsebureauer og andre berørte parter kan nå at indrette 
skærmpræsentation m.m. efter adfærdskodeksens krav. 
4.15. Bilag 
4.15.1. Almindelige kriterier 
4.15.1.1. Da »primær præsentation på skærm« i hen­
hold til forslagets artikel 2, litra h), er »omfattende«, 
så er enten bestemmelsen i 4 (»fuldstændige«) overflødig 
eller også bør artikel 2, litra h), revideres. 
4.15.2. Kriterier for ruteflyvning 
4.15.2.1. ØSU ønsker præcise regler vedrørende ræk­
kefølgen, specielt fordi manglende præcisering har med­
før misbrug i USA. Det konstaterer i den forbindelse 
uoverensstemmelsen med ECAC-kodeksen. Den primæ­
re præsentation bør indeholde følgende: 
a) Alle non-stop flyvninger mellem to givne byer bør 
præsenteres i rækkefølge fastlagt udelukkende efter 
afgangstid (da hensyntagen til både afgangs- og 
ankomsttid kan give anledning til manipulationer); 
b) Andre dikte flyvninger (flyvninger med mellemlan­
ding) og tilslutningsflyvninger bør præsenteres i 
rækkefølge dikteret af rejsens varighed, da dette 
kriterium sandsynligvis er vigtigst for den rejsende. 
(Også i denne forbindelse kan hensyntagen til både 
afgangs- og ankomsttidpunkt give anledning til ma­
nipulationer). 
4.15.2.2. ØSU er betænkelig ved den præferencestil­
ling, som indrømmes flyvninger med fælles flynummer 
med garanteret embarkering på forbindelsesflyvningen 
Bryssel, den 14. december 1988. (da en 100 %'s garanti må anses for umulig), og foreslår, 
at alle flyvninger med fælles flynummer behandles som 
tilslutningsflyvninger (som i ECAC-kodeksen). En aste­
risk eller et andet tegn på skærmen kunne dog angive, 
hvilke forbindelsesflyvninger der er omfattet af garante­
ret embarkering. 
5. Andre bemærkninger 
5.1. Der er forskellige spørgsmål, som der ikke er 
blevet, taget hensyn til i kodeksen, og som ØSU mener 
må tages op og danne grundlag for EF's retsregler. 
5.1.1. Både ECAC-kodeksen og Kommissionens ko­
deks er baseret på præsentation pa skærm af fartplaner. 
Der er ikke i de to kodekser taget højde for prisernes 
indflydelse på præsentationen. ØSU håber, at systemle­
verandørerne tilskyndes til at indføre sekundære præ­
sentationer baseret på priser. Et sådant alternativ ville 
blive værdsat af forbrugerne. 
5.1.2. Systemleverandørerne bør være indstillet på at 
forsyne rejseagenterne med software og reservationstil-
koblinger, uden at rejseagenterne forpligtes til at anven­
de leverandørernes materiel. 
5.1.3. I henhold til de »Almindelige kriterier« i bila­
get (pkt. 4) skal systemeverandøren på skærmpræsenta­
tionen klart angive det, når oplysningerne ikke er fuld­
stændige. ØSU mener endvidere, at rejseagenten har 
pligt til at informere kunden, når præsentationen er 
ufuldstændig. På baggrund af det foreliggende forslag 
såvel som forslaget om »pakkerejser« samt Kommissio­
nens længe ventede undersøgelse af IATA's rejseagent-
system, forekommer det stadig mere påkrævet med 
en adfærdskodeks for rejseagenter, som indeholder en 
lovfæstet forpligtelse til, at disse giver kunden den 
»bedst mulige« rådgivning. 
5.1.4. Da situationen i 1988 er grundlaget for kodek­
sens udformning, og da kravene tik kodeksen (eller om 
en kodeks i det hele taget) meget hurtigt kan ændres, 
bør Kommissionen forpligtes til at foretage en fuldstæn­
dig revision, for eksempel om 3 år. Kommissionen bør 
under alle omstændigheder tage hensyn til den revision, 
som ECAC er forpligtet til at foretage om tre år. 
Alberto MASPRONE 
Formand for 
Det økonomiske og sociale Udvalg